

ประกาศโรงเรียนหลักเมืองมหาสารคาม

เรื่อง การรับสมัครคัดเลือกนักเรียนเข้าศึกษาต่อ ประจำปีการศึกษา ๒๕๖๐

...........................................................................

ด้วยโรงเรียนหลักเมืองมหาสารคาม จะรับสมัครนักเรียนเพื่อเข้าศึกษาต่อในระดับชั้นอนุบาลปีที่ ๑ ชั้นอนุบาลปีที่ ๒ และชั้นประถมศึกษาปีที่ ๑ ประจำปีการศึกษา ๒๕๖๐ เพื่อให้เด็กทุกคนได้รับโอกาสทางการศึกษาอย่างทั่วถึง และได้รับการพัฒนาอย่างเต็มศักยภาพ สอดคล้องกับเจตนารมณ์ของรัฐธรรมนูญแห่งราชอาณาจักรไทย พุทธศักราช ๒๕๕๐ พระราชบัญญัติการศึกษาแห่งชาติ พ.ศ. ๒๕๔๒ และที่แก้ไขเพิ่มเติมทุกฉบับ พระราชบัญญัติการศึกษาภาคบังคับ พ.ศ. ๒๕๔๕ พระราชบัญญัติ บริหารราชการกระทรวงศึกษาธิการ พ.ศ. ๒๕๔๖ และที่แก้ไขเพิ่มเติมทุกฉบับ กฎกระทรวงกำหนดหลักเกณฑ์และวิธีการกระจายอำนาจการบริหารและการจัดการศึกษา พ.ศ. ๒๕๕๐ และประกาศสำนักงานคณะกรรมการการศึกษาขั้นพื้นฐาน เรื่อง กระจายอำนาจการบริหารและการจัดการศึกษาของเลขาธิการคณะกรรมการการศึกษา

ขั้นพื้นฐานไปยังคณะกรรมการสำนักงานเขตพื้นที่การศึกษา และสถานศึกษาในสังกัดสำนักงานคณะกรรมการการศึกษาขั้นพื้นฐาน พ.ศ. ๒๕๕๐ นโยบายรัฐบาล นโยบายกระทรวงศึกษาธิการ และความต้องการของประชาชน สำนักงานคณะกรรมการการศึกษาขั้นพื้นฐาน จึงกำหนดนโยบายและแนวปฏิบัติเกี่ยวกับการรับนักเรียน สังกัดสำนักงานคณะกรรมการการศึกษาขั้นพื้นฐาน ปีการศึกษา ๒๕๖๐ ไว้ดังนี้

1. **คุณสมบัติของผู้สมัคร**

๑.๑ ชั้นอนุบาลปีที่ ๑

รับเด็กที่เกิด พ.ศ. ๒๕๕๕ หรือเด็กที่เกิด พ.ศ. ๒๕๕๖ (ไม่เกิน ๑๖ พฤษภาคม ๒๕๕๖)

๑.๒ ชั้นอนุบาลปีที่ ๒

รับเด็กที่เกิด พ.ศ. ๒๕๕๔ หรือเด็กที่เกิด พ.ศ. ๒๕๕๕ (ไม่เกินวันที่ ๑๖ พฤษภาคม ๒๕๕๕)

๑.๓ ชั้นประถมศึกษาปีที่ ๑

นักเรียนที่เกิดในปี พ.ศ. ๒๕๕๓ และ พ.ศ. ๒๕๕๔ (ไม่เกิน ๑๖ พฤษภาคม ๒๕๕๔)

1. **จำนวนการรับนักเรียนต่อห้องเรียน**

๒.๑ ระดับชั้นอนุบาลปีที่ ๑ จำนวน ๗ ห้องเรียน ห้องเรียนละ ๓๐ คน รวม ๒๑๐ คน

๒.๒ ระดับชั้นอนุบาลปีที่ ๒ จำนวน ๘ ห้องเรียน ห้องเรียนละ ๓๐ คน รวม ๒๔๐ คน

๒.๓ ระดับชั้นประถมศึกษาปีที่ ๑ จำนวน ๙ ห้องเรียน ห้องเรียนละ ๔๐ คน รวม ๓๖๐ คน

1. **เอกสารการรับสมัคร**

๓.๑ ใบสมัคร จำนวน ๑ ชุด

๓.๒ รูปถ่ายชุดนักเรียน จำนวน ๒ แผ่น (ถ่ายไม่เกิน ๖ เดือน)

๓.๔ สำเนาบัตรสูติบัตร จำนวน ๒ ชุด

๓.๕ สำเนาทะเบียนบ้านของนักเรียน จำนวน ๒ ชุด

๓.๖ สำเนาบัตรประจำตัวประชาชนนักเรียน (ถ้ามี) จำนวน ๒ ชุด

๓.๗ สำเนาทะเบียนบ้านบิดา มารดา หรือผู้ปกครอง จำนวน ๒ ชุด

๓.๘ สำเนาบัตรประจำตัวประชาชนบิดา มารดาหรือผู้ปกครอง

๓.๙ สำเนาใบแสดงการเปลี่ยนแปลงชื่อ สกุล (ถ้ามี) จำนวน ๑ ชุด

**หมายเหตุ** ให้นำตัวจริงและฉบับถ่ายเอกสาร จำนวน ๒ ชุด

1. **วันและเวลาการรับสมัคร**

**๔.๑ ระดับก่อนประถมศึกษา (อนุบาลปีที่ 1 – อนุบาลปีที่ ๒)**

รับสมัคร วันที่ ๒๗ กุมภาพันธ์ ๒๕๖๐ – ๓ มีนาคม ๒๕๖๐ ตั้งแต่เวลา ๐๘.๓๐ – ๑๖.๓๐ น. ไม่เว้นวันหยุดราชการ ณ โรงเรียนหลักเมืองมหาสารคาม

รายงานตัวและมอบตัว ในวันที่ ๑๙ มีนาคม เวลา ๐๙.๐๐ – ๑๖.๓๐ น.

ณ หอประชุมอเนกประสงค์โรงเรียนหลักเมืองมหาสารคาม


**๔.๒ ชั้นประถมศึกษาปีที่ ๑**

รับสมัคร วันที่ ๖ - ๑๐ มีนาคม ๒๕๖๐ ตั้งแต่เวลา ๐๘.๓๐ – ๑๖.๓๐ น. ไม่เว้นวันหยุดราชการ ณ โรงเรียนหลักเมืองมหาสารคาม รายงานตัวและมอบตัว ในวันที่ ๒๖ มีนาคม ๒๕๖๐ เวลา ๐๙.๐๐ – ๑๖.๓๐ น. ณ โรงเรียนหลักเมืองมหาสารคาม

1. **การเปิดเรียน**





วันที่ ๑๕ พฤษภาคม ๒๕๖๐ คณะครูมาปฏิบัติราชการ

วันที่ ๑๖ พฤษภาคม ๒๕๖๐ เปิดเรียนภาคเรียนที่ ๑ ปีการศึกษา ๒๕๖๐



ประกาศ ณ วันที่ ๑๗ มกราคม พ.ศ. ๒๕๖๐





( นายบุญจันทร์ ยัพราษฎร์ )

ผู้อำนวยการโรงเรียนหลักเมืองมหาสารคาม